Минчо Балкански е роден на 9 септември 1875 година в град Габрово. През 1895 г. завършва Военното на Негово Княжеско Височество училище и на 1 септември е произведен в чин подпоручик. Служи в 12-и и 14-и пехотен македонски полк, след което служи в ШЗО, 54-ти, 7-и и 8-и пехотен полк. По-късно е инспектор на пограничната стража. След което служи последователно в 7-и, 5-и и 9-и пехотни полкове. Награждаван е с немски, турски и български ордени за храброст. През 1925 година командва Седми пехотен рилски полк по време на Петричкия инцидент. Уволнен е от служба през 1929 година.